Rumen ta’ 28 sena nżamm arrestat wara li allegatament intlamaħ jisraq fjuwil minn trakk ipparkjat f’Santa Venera. Fil-Qorti, il-Prosekuzzjoni qalet li r-Rumen ta’ 28 sena ntlemaħ minn sid it-trakk li mar jiġri għal warajh hekk kif rah jisraq. Iż-żagħżugħ kien akkużat ukoll li hekk kif kien qed jaħrab bil-karozza, dar ma’ rawndebawt bil-kontra u għamel ħsara fuq vettura. Ir-Rumen inqabad aktar tard, hekk kif ipprova jitla’ fuq il-katamaran bl-istess vettura.